ข้อมูลสรุป ( Executive Summary )

ข้อมูลทั่วไป

บริษัท สหมิตรถังแก๊ส จำกัด (มหาชน)
ประกอบธุรกิจหลักประเภทผลิตถังแก๊สปิโตรเลียมเหลวจำหน่าย

ทั้งในและต่างประเทศให้กับลูกค้ากลุ่มผู้ค้าน้ำมัน ทุนจดทะเบียนและเรียกชำระแล้ว 240 ล้านบาท
มีที่ตั้งสำนักงานใหญ่และโรงงานที่ถนนบางขุนเทียน-ชายทะเล จ.กรุงเทพฯ
ซึ่งได้รับการรับรองระบบคุณภาพ ISO 9002 ตั้งแต่ปี 2538
ปัจจุบันโรงงานแห่งนี้มีกำลังการผลิตเต็มที่ประมาณ 5 ล้านใบต่อปี
อัตราการใช้กำลังการผลิตปีที่ผ่านมาเฉลี่ยที่ 82%

การผลิตและผลิตภัณฑ์

ถังแก๊สปิโตรเลียมเหลวที่บริษัทผลิตตามมาตรฐานอุตสาหกรรม กระทรวงอุตสาหกรรมมี 2 แบบ คือ
ถัง 2 ส่วน และ 3 ส่วน ซึ่งทำให้บริษัทสามารถผลิตถังขนาดต่างๆได้ตามความต้องการของลูกค้า
โดยมีขนาดบรรจุตั้งแต่ 1.25 – 50 กก. ( 3 – 108 ลิตร ) วัตถุดิบที่สำคัญที่ใช้ในการผลิต
ได้แก่เหล็กแผ่นรีดร้อน ( เกรดสำหรับผลิตถังแก๊ส ) ซึ่งสามารถจัดหาได้ทั้งในประเทศ
และต่างประเทศ ปัจจุบันมีสัดส่วนการซื้ออยู่ที่อัตราร้อยละ 67 : 33

การจำหน่ายและช่องทางการจำหน่าย

ผลิตภัณฑ์ของบริษัทถูกจำหน่ายให้กับลูกค้าทั้งในประเทศและต่างประเทศ
ซึ่งมีทั้งการขายตรงและจำหน่ายผ่านตัวแทน
โดยส่วนใหญ่ลูกค้าในต่างประเทศจะแต่งตั้งบริษัทตัวแทนท้องถิ่นเพื่อการประสานงาน
ซึ่งจะทำให้บริษัทลดภาระทางด้านเอกสาร ง่ายต่อการวางแผนจำหน่าย
ตลอดจนการบริหารจัดการสินค้าคงคลัง โดยกลุ่มลูกค้าในต่างประเทศได้แก่
กลุ่มประเทศในแถบเอเชีย ยุโรป อาฟริกา และอเมริกา ปัจจุบันมีสัดส่วนการจำหน่ายในประเทศ
ต่อต่างประเทศ อยู่ที่อัตราร้อยละ 46 : 54
โดยในปีหน้าคาดว่าบริษัทจะสามารถขยายตลาดต่างประเทศออกไปได้อีก
ด้านตลาดในประเทศยังคงเติบโตตามสภาวะเศรษฐกิจภายในประเทศซึ่งมีแนวโน้มดีขึ้นตั้งแต่ปี 2543
ต่อเนื่องถึงปัจจุบัน อีกทั้งมาตรการกำจัดถังขาวของภาครัฐบาล
ยังคงส่งผลให้การขายในประเทศเป็นไปอย่างสม่ำเสมอ อย่างไรก็ตาม
เนื่องจากขนาดของถังที่ขายในปีนี้ส่วนใหญ่เป็นขนาดเล็กซึ่งมีราคาขายต่ำ
เป็นผลให้ยอดขายรวมในปีนี้ลดลง3%

ภาวะอุตสาหกรรมและการแข่งขัน

เนื่องจาก สินค้าถังแก๊สถูกควบคุมโดยมาตรฐานของกระทรวงอุตสาหกรรม ดังนั้น
การแข่งขันจึงเน้นที่ความพึงพอใจของลูกค้าในเรื่องการส่งมอบสินค้าและราคาเป็นสำคัญ
โดยเฉพาะอย่างยิ่งแนวโน้มการแข่งขันทางด้านราคาจะรุนแรงขึ้น
บริษัทจึงจำเป็นต้องเร่งพัฒนาประสิทธิภาพในการผลิตเพื่อให้มีต้นทุนที่สามารถแข่งขันได้
ในส่วนของตลาดในประเทศ รัฐบาลได้มีมาตรการกำจัดถังผิดกฎหมายออกจากตลาดค้าแก๊สหุงต้ม
หรือที่เรียกกันว่า

" ถังขาว "
มาตรการดังกล่าวทำให้ผู้ผลิตถังแก๊สที่ระบบและคุณภาพในการผลิตยังไม่ได้ตามข้อกำหนดไม่สามารถที่จะผลิตสินค้าออกสู่ตลาดได้
จึงเป็นปัจจัยสำคัญที่ทำให้อัตราการขยายตัวของถังแก๊สในประเทศยังคงเป็นไปอย่างสม่ำเสมอ
ในส่วนของตลาดต่างประเทศ
บริษัทยังคงต้องหากลยุทธ์ต่างๆเพื่อให้สามารถรักษาส่วนแบ่งเดิมและขยายส่วนแบ่งตลาดใหม่ออกไปได้

2

ปัจจัยความเสี่ยงและข้อพิพาททางกฎหมาย

บริษัทถูกฟ้องร้องเป็นจำเลยในฐานะผู้ค้ำประกันหนี้สินให้บริษัทที่เกี่ยวข้องกันแห่งหนึ่ง
ซึ่งคดีดังกล่าวอยู่ระหว่างการพิจารณาของศาลแพ่ง อย่างไรก็ตาม
เนื่องจากบริษัทและบริษัทที่เกี่ยวข้องได้ร่วมกันดำเนินการเจรจาปรับโครงสร้างหนี้กับเจ้าหนี้สถาบันการเงินเสร็จเรียบร้อยแล้ว
เป็นผลให้กระบวนการพิจารณาคดีทางกฎหมายหยุดไว้จนกว่าจะถึงวันสิ้นสุดสัญญาปรับโครงสร้างหนี้ในวันที่
30 มิถุนายน 2554 หรือมีการผิดนัดหรือผิดสัญญาปรับโครงสร้างหนี้ ซึ่ง ณ ปัจจุบัน
ยังไม่มีการผิดสัญญาใดๆเกิดขึ้น

นอกจากนี้ เมื่อวันที่ 29 มิถุนายน 2544
บริษัทได้เข้าทำสัญญาปรับโครงสร้างหนี้กับธนาคารและเจ้าหนี้สถาบันการเงิน
และได้ผ่านการอนุมัติจากที่ประชุมผู้ถือหุ้นเมื่อวันที่ 28 กันยายน 2544 ที่ผ่านมา
เป็นผลให้หุ้นของบริษัทได้กลับเข้าทำการซื้อขายในตลาดหลักทรัพย์ฯได้ใหม่ในหมวด “ REHABCO ”
ตั้งแต่วันที่ 29 ตุลาคม 2544 จนถึงปัจจุบัน

ระบบควบคุมภายใน

บริษัทได้ว่าจ้างบริษัทสอบบัญชีธรรมนิติ ให้เป็นผู้ตรวจสอบภายในตั้งแต่ปี 2542 เป็นต้นมา
รายงานผลการตรวจสอบที่ได้ไม่ปรากฎจุดอ่อนหรือข้อบกพร่องที่เป็นสาระสำคัญอันอาจทำให่เกิดความเสียหายต่อทรัพย์สินโดยรวมของบริษัท
นอกจากนี้ในปี 2545 บริษัทยังได้พยายามที่จะดำเนินธุรกิจให้เป็นไปตามหลักการกำกับดูแลกิจการที่ดี
เพื่อความมั่นใจของผู้ลงทุนและผู้เกี่ยวข้องทุกฝ่าย

ผลการดำเนินงานในปี 2545

ในปีนี้บริษัทมีผลกำไรสุทธิ 69 ล้านบาท ซึ่งส่วนใหญ่เป็นผลจากการปรับเปลี่ยนแหล่งเงินทุนใหม่
ทำให้ภาระหนี้สินของบริษัทลดลงมาก นอกจากนี้การเข้าทำสัญญาปรับโครงสร้างหนี้ในปี 2544
เป็นผลให้ต้นทุนทางการเงินลดลงและกลับเข้าสู่อัตราตลาด เพื่อสามารถแข่งขันในธุรกิจได้

( ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์ )

3